**Comhpháirtíocht Áitiúil Óige Chruthaitheach Chiarraí - Scéim Deontas maidir le hAmharclannaíocht don Óige 2023**

**CUID A: NÓTAÍ TREORACH**

**A. Réamhrá**

Tá maoiniú deontais ar fáil ag Comhpháirtíocht Áitiúil Óige Chruthaitheach Chiarraí (LCYP Chiarraí), arna riar ag Bord Oideachais agus Oiliúna Chiarraí (BOO Chiarraí), chun amharclanna don óige i gCiarraí a fhorbairt sa bhliain 2023.  
 Tá sé beartaithe go dtacóidh an ciste le fás na n-amharclann óige agus na hamharclannaíochta óige atá tagtha chun cinn sa chontae trí chomhfhiontar idir LCYP Chiarraí agus Oifig Ealaíon Comhairle Contae Chiarraí. Tá an comhfhiontar seo go mór i bhfách le hamharclann don óige i gCiarraí a bheith inrochtana do gach duine óg taobh istigh de thuras cairr 45 nóiméad ón áit a bhfuil siad ag cur fúthu.

Is é an tuiscint atá ar Amharclannaíocht don Óige, faoin scéim seo, ná áit inar féidir le daoine óga iad féin a chur in iúl go cruthaitheach agus trí sin a dhéanamh, a gcuid scileanna idirphearsanta agus cumarsáide a fhorbairt. Ní mór d’amharclanna don óige atá ag déanamh iarratais ar an scéim a bheith fréamhaithe sa phobal, agus ag teacht le misean LCYP maidir le deiseanna a chruthú do dhaoine óga nach gcloistear uathu go minic. Ní mór cinnteoireacht a bheith faoi stiúir bhaill na hamharclainne don óige, áit a bhfuil ardmheas ar ionchur agus rannpháirtíocht na n-óg, agus iad lárnach d’fheidhmiú na heagraíochta. Ní mór d’iarratasóirí achoimre a thabhairt ar chlár bliantúil de ghníomhaíocht lena n-éascaítear idirghníomhaíocht chruthaitheach na mball óg. Ba cheart béim a bheith ar phróiseas an chruthaithe, ar minic a bhíonn toradh oibre a cheaptar agus a chuirtear ar stáitse ag baill na hamharclainne don óige iad féin i gceist leis.

Ní mór d’amharclanna don óige atá ag déanamh iarratas ar an scéim a bheith comhcheangailte le hAmharclannaíocht na hÉireann don Óige, an eagraíocht forbartha náisiúnta d’amharclannaíocht don óige, nó a bheith i mbun comhcheangail a dhéanamh léi.

Tacaíonn an scéim deontas le cuid de na costais a bhaineann le hamharclann don óige a rith, gan an uile cheann acu a chlúdach. Ba cheart giniúint cistí agus aidhmeanna tiomsaithe airgid na heagraíochta féin a bheith luaite in iarratas ar bith a dhéantar ar an Scéim. Tá LCYP Chiarraí, trí bheith ag tacú le forbairt na hamharclannaíochta don óige i gCiarraí, ag féachaint le bheith ag tacú le tionscnaimh inbhuanaithe spriocdhírithe tríd an scéim deontas. Fáiltítear roimh iarratais chómhaoinithe, is é €8,500 an t-uasmhéid ar féidir iarratas a dhéanamh ina leith in aghaidh na hamharclainne don óige.

**B. Spriocghrúpa**

An spriocghrúpa beartaithe atá ag an Scéim Deontas maidir le hAmharclannaíocht don Óige ná daoine óga idir 12 agus 22 bhliain d’aois, atá sásta páirt a ghlacadh i ndrámaíocht agus amharclannaíocht grúpa i dtimpeallacht spraíúil sábháilte, arna thacú ag eagraíocht neamhbhrabúis.

Ní mór ionchur na n-óg agus ábharthacht do dhaoine óga a bheith lárnach don obair seo. Ní mór bearta comhlíontacha maidir le cumhdach leanaí a bheith i bhfeidhm. Ba cheart go mb’ionann ballraíocht i ngníomhaíocht ghrúpa phobalbhunaithe agus ionadaíocht do ghlórtha na leanaí agus na ndaoine óga go léir, lena n-áirítear dóibhsean nach gcloistear uathu go hiondúil. Ba cheart béim a bheith ar chomhdheiseanna, a chinnteodh éagsúlacht agus cothroime rochtana. Ní mór nach mbeadh costas ina bhac ar rannpháirtíocht.

**C. Eagraíochtaí agus Soláthróirí Seirbhíse Inrochtana:**

Tá an scéim oscailte d’eagraíochtaí agus do sholáthróirí seirbhíse ar mian leo eispéireas inbhuanaithe spriocdhírithe amharclannaíochta don óige a choinneáil ar bun i gCiarraí a bheidh comhcheangailte le hAmharclannaíocht na hÉireann don Óige. Fáiltítear roimh chomhfhiontair idir seirbhísí/eagraíochtaí. Is féidir leis na heintitis a leanas iarratas a dhéanamh ar an scéim deontais:

* Cuideachtaí agus eagraíochtaí neamhbhrabúis ar mian leo tairiscint amharclannaíochta don óige a fhorbairt do dhaoine óga ina bpobal nó do dhaoine óga ar fud an chontae.

**D. Spriocdháta:** Ní mór iarratais a chur faoi bhráid Chomhordaitheoir Óige Ildánach BOO Chiarraí ar ríomhphost chuig [denright@kerryetb.ie](mailto:denright@kerryetb.ie) faoin **5.00pm Dé Céadaoin an 11 Eanáir 2023**.

[www.kerryetb.ie/creativity](http://www.kerryetb.ie/creativity) @kerrylcyp ar Facebook, Twitter agus Instagram

**E. An Próiseas Breithnithe agus an Córas Marcála**

Déanfar gach togra a scóráil i gcomhréir leis an scéim marcála a leagtar amach thíos. 100 marc an scór is airde is féidir a fháil.

|  |  |
| --- | --- |
| **Critéir Roghnúcháin** | **Marcanna**  **Ar Fáil** |
| **Fianaise/comhthacaíocht ar an ngá:**  Ní mór don iarratasóir an riachtanas atá le hamharclannaíocht don óige sa cheantar a leagan amach go soiléir agus a léiriú. Ba cheart go dtiocfadh san áireamh leis sin fianaise a chur ar fáil maidir leis na gnéithe seo a leanas:   * - bunús soiléir leis an ngá atá leis an tseirbhís * - fianaise ó mheasúnaithe riachtanais, measúnachtaí, aiseolas ó bhaill, ionchur na n-óg * - comhairliúcháin nó fianaise ábhartha eile a bhaineann le riachtanais, tuairimí agus mianta daoine óga. Ní mór duit fianaise ar chomhairliúchán le daoine óga a chur ar fáil. | 20 |
| **Acmhainn seachadta / breisíochta:**  Ní mór don iarratasóir a thaispeáint go soiléir go bhfuil a n-eagraíocht/soláthróir/seirbhís in acmhainn an tionscadal beartaithe a chur i gcrích agus go mbeidh na seirbhísí sa bhreis ar obair reatha na seirbhíse/an tsoláthróra/na heagraíochta. Tabhair mionsonraí i dtaobh a leanas:   * - acmhainn na heagraíochta/an tsoláthróra/na seirbhíse an bhreisíocht bheartaithe a chur ar fáil * - taithí ar oibriú leis an spriocghrúpa, nó taithí ar sheirbhísí comhchosúla a chur ar fáil. * - mar atá togra an tionscadail sa bhreis ar obair reatha na heagraíochta/an tsoláthróra/na seirbhíse nó mar a chuireann sé luach leis an obair sin * - tréimhse an chláir, na huaireanta caidrimh agus líon measta na ndaoine óga a bheidh páirteach | 20 |
| **Ionchuimsitheacht:**  Faisnéis a chuirtear ar fáil maidir le spriocanna ball/rannpháirtíochta. Léirigh a mhéid a:  - rachaidh togra an tionscadail chun leasa leanaí agus/nó daoine óga i bpobail áitiúla (laistigh de shainchúram geografach an BOO) i gcomhthéacs pobalbhunaithe, le béim ar leith ar ionchuimsiú óige spriocdhírithe agus ar dhaoine óga atá imeallaithe nó faoi mhíbhuntáiste. | 20 |
| **Tionchar:**  A mhéid a léiríonn an t-iarratasóir:   * - an difríocht a dhéanfaidh togra an tionscadail i saol daoine óga   - mar a bhfuil sé i gceist aige monatóireacht a dhéanamh ar an tionchar sin (tabhair mionsonraí ar thorthaí soiléire, táscairí feidhmíochta, spriocanna, córais monatóireachta agus measúnachta) | 20 |
| **Luach ar airgead:**  Ní mór d’iarratasóirí a leanas a léiriú:   * - A mhéid a bheidh luach breise díreach ag an maoiniú ar na seirbhísí atá ar fáil do dhaoine óga i láthair na huaire agus nach ndéanfar dúbláil ar sheirbhísí reatha sa cheantar leis | 20 |

**NÓTAÍ TÁBHACHTACHA**

* Ní mór airgead iomlán an deontais a cheadaítear a chaitheamh sa bhliain **2023.** Is féidir airgead deontais a íostarraingt ina dhá chéim ach a thaispeáint go bhfuil an tionscadal leathchríochnaithe agat, agus caiteachas dearbhaithe a chur ar fáil don mhéid sin freisin.

* **Níor cheart ach iarratas a chur ar aghaidh le haghaidh tionscadail ar féidir iad a dhéanamh idir mí Feabhra agus mí na Samhna, agus ar féidir iad a thabhairt chun críche ina n-iomláine, agus admhálacha agus cuntais ina leith a chur ar fáil roimh dheireadh na bliana 2023.**
* Ní mór a léiriú i dtogra an tionscadail go ndeachthas i dteagmháil le daoine óga agus gur éisteadh lena dtuairimí agus mianta soiléire, agus go bhfuil glór na n-óg curtha in iúl san iarratas trí bhíthin comhairliúchán díreach. Is féidir é seo a chur in iúl i cibé bealach a roghnaíonn an t-iarratasóir, ach ní mór é a chur ar fáil in éineacht leis an iarratas nó mionchuntas a thabhairt air san fhoirm iarratais.
* Tá riachtanas ann go mbainfí úsáid as an maoiniú ar bhealach lena dtabharfaí tús áite d’obair a bhaineann le daoine óga go díreach. Éilítear go mbeadh caiteachas ag teacht le cóimheas 75% Costais Dhíreacha / 25% Costais Indíreacha. Féach an cuid airgeadais chun sonraí na gcostas díreach/indíreach a fháil.
* Éileofar ar iarratasóirí aghaidh a thabhairt ar gach bearta monatóireachta agus rialaithe agus cloí leo lena chinntiú go mbeidh bainistiú agus cuntasacht ghairmiúil deontas ó Chistí an Státchiste i gcomhréir le Ciorclán 13/2014 ón Roinn Caiteachais Phoiblí agus Athchóirithe.
* Tabharfar breithmheas ar gach iarratasóir don scéim agus beifear ag súil go síneoidh eagraíochtaí ceadaithe is iarratasóirí Comhaontú Leibhéil Seirbhíse le BOO Chiarraí.
* Sa chás go gcuirtear iarratais ar aghaidh gan an fhaisnéis iomlán a bheith ann, beidh moill i gceist dá réir. Ní móide go bhféadfaí iarratas den sórt sin a mheas agus d'fhéadfadh, dá thoradh sin, go gcaillfeadh an t-iarratasóir deis a bheith rannpháirteach sa scéim.
* Ní ghlacfar le hiarratais a bheidh déanach.
* Eagróidh Bord Oideachais agus Oiliúna Chiarraí, in am trátha, measúnacht ar an scéim deontais d’fhonn tionchar na ndeontas faoin scéim a mheas. Iarrfar ar gach iarratasóir a n-éireoidh leis páirt a ghlacadh sa phróiseas measúnachta.
* Éilítear ar Bhord Oideachais agus Oiliúna Chiarraí cistí ar bith nach mbainfear úsáid astu chun na gcríoch ar bronnadh deontas ina leith a aisghabháil.

**Le linn na céime ceadaithe, iarrfar ar iarratasóirí a leanas a chur ar fáil:**

* Cóip thaiscthe de Ráiteas Sláinte agus Sábháilteachta, a d’fhéadfadh cóip de Phlean Freagartha COVID-19 a bheith san áireamh leis.
* Deimhniú Comhlíonta Cánach.
* Cóip de sceideal le haghaidh árachas dliteanais phoiblí.
* Dearbhú i scríbhinn go bhfuil an t-iarratasóir comhlíontach leis an Acht um Thús Áite do Leanaí, 2015.
* Dearbhú i scríbhinn go bhfuil an t-iarratasóir comhlíontach le Reachtaíocht Cosanta Sonraí faoin Acht um Chosaint Sonraí, 2018.

**Sula ndéanfar maoiniú a íostarraingt, iarrfar ar iarratasóirí a leanas a chur ar fáil:**

* Deimhniú gur lorgaíodh toiliú an duine óig agus toiliú tuismitheoirí/cúramóirí i leith grianghraf, íomhánna nó saothair faoi chóipcheart arna roinnt le LCYP Chiarraí. Tá dhá íomhá ar a laghad de dhíth orainn, íomhá amháin ardtaifigh agus íomhá amháin ísealtaifigh atá ceadaithe lena n-úsáid chun críocha margaíochta ó thaobh cóipchirt de.
* Fianaise gur chloígh an t-iarratasóir le Treoirlínte Soláthair BOO Chiarraí i ndáil le hearraí agus seirbhísí a cheannach. (Cuirtear nósanna imeachta soláthair ar fáil).
* Tuarascáil measúnachta don tionscadal. Éileofar ar iarratasóirí próiseas measúnachta a dhéanamh leis an ngrúpa, agus tuarascáil measúnachta don tionscadal a chur ar ais ag deireadh sceideal na gceardlann. Cuirfear teimpléad ar fáil d’iarratasóirí chuige sin, mar aon le foirm iarrata íostarraingthe a chuirfear ar fáil freisin. Ní mór foirm mheasúnachta an tionscadail a bheith curtha ar aghaidh in éineacht leis an bhfoirm iarrata íostarraingthe, mar aon le fianaise ar chaiteachas dearbhaithe sula ndéanfaí an deontas a íostarraingt.
* Fianaise gur úsáideadh foireann na lógónna a cuireadh ar fáil chun críocha promóisin i ngach feachtas margaíochta, agus gur tugadh aitheantas do chúnamh na gcomhlachtaí maoiniúcháin.

**CUID B: AN FHOIRM IARRATAIS - NÍ MÓR GACH CUID AGUS GACH CEIST A CHOMHLÁNÚ**

|  |  |  |
| --- | --- | --- |
| **Ceist** |  | **Cuir isteach freagraí sa tábla thíos.** |
| **1.0** | Ainm na Príomhsheirbhíse/Príomheagraíochta: |  |
|  | Ainm seirbhísí/soláthróirí/eagraíochtaí comhoibríocha eile (más infheidhme) |  |
| **1.1** | Ainm na hAmharclainne don Óige atá Beartaithe: |  |
| **1.2** | Luaigh an struchtúr dlíthiúil faoina bhfuil an tseirbhís/soláthróir/eagraíocht ag feidhmiú, i.e. ar bhonn neamhbhrabúis, carthanas, cuideachta faoi theorainn ráthaíochta, reachtúil, earnáil phoiblí etc., |  |
| **1.3** | Luaidh an eagraíocht don óige a bhfuil d’amharclann don óige comhcheangailte léi nó a bhfuil sé i gceist agat comhcheangal a dhéanamh léi: |  |
| **1.4** | Seoladh na Seirbhíse/an tSoláthróra/na hEagraíochta: |  |
|  | Teagmhálaí: |  |
|  | Ról: |  |
|  | Ríomhphost |  |
|  | Uimhir Theileafóin/Fóin Póca: |  |
| **1.5** | Luaigh an méid maoinithe deontais a gheobhaidh aon seirbhís/soláthróir/eagraíocht comhoibríoch eile sa bhliain 2022 (más infheidhme). |  |
|  | Luaidh foinse an mhaoinithe deontais |  |
| **1.6** | Luaigh an méid maoinithe as foinse eile a bheidh i gceist don tionscadal beartaithe, agus an fhoinse as a dtiocfaidh sé: |  |
|  | Teagmhálaí san eagraíocht eile: |  |
| **1.7** | Dáta tosaithe beartaithe an tionscadail: |  |
|  | Dáta críochnaithe beartaithe an tionscadail: |  |
| **1.8** | Uimhir Cláraithe Cánach: |  |
|  | Uimhir an Deimhnithe Imréitigh Cánach: |  |
|  | Ceantar Cánach: |  |
|  | Uimhir Charthanais (más infheidhme) |  |

1. **Togra an Tionscadail**

**2.1 Ráiteas achomair ar thogra na hamharclainne don óige:**

|  |
| --- |
|  |

**2.2 An spriocghrúpa; líon measta na ndaoine óga a bheidh páirteach, na háiteanna ina bhfuil cónaí orthu, tréimhse beartaithe an chláir agus líon measta uaireanta an chloig caidrimh ag an spriocghrúpa leis an éascaitheoir.**

|  |
| --- |
|  |

**2.3 Cuir clár ama sonraithe ar fáil ón ngairmí cruthaitheach/stiúrthóir/teagascóir a bheidh ag dul i mbun na hoibre leis na daoine óga. Cuir san áireamh CV nó achoimre gearr ar thaithí agus/nó saineolas an ghairmí chruthaithigh i dtaobh a bheith ag obair le daoine óga.**

|  |
| --- |
|  |

**2.4 Cuir faisnéis ar fáil lena léirítear ionchur, mianta agus tuairimí na n-óg:**

* Bíodh cás soiléir san áireamh maidir le haiseolas i dtaobh thogra na hamharclainne don óige, lena n-áirítear an gá atá leis an tionscadal (más amharclann nua a bheidh ann), agus fianaise thacaíochta - d’fhéadfadh comhairliúchán le daoine óga, measúnachtaí ar shaothar roimhe seo, fianaise ar chomhairliúcháin nó ar measúnachtaí riachtanas le daoine óga nó foinsí ábhartha eile a bheith san áireamh leis seo.

|  |
| --- |
|  |

**2.5 Cuir faisnéis ar fáil chun a leanas a léiriú:**

* acmhainn na seirbhíse/an tsoláthróra/na heagraíochta an tionscadal beartaithe a thabhairt i gcrích.
* an bealach ar obair sa bhreis ar obair reatha na seirbhíse/eagraíochta a bheidh i dtogra an tionscadail.

|  |
| --- |
|  |

* 1. **Cuir faisnéis ar fáil chun a leanas a léiriú:**
* an difríocht a dhéanfaidh togra an tionscadail do shaol na ndaoine óga.
* an bealach a ndéanfaidh an tseirbhís/soláthróir/eagraíocht monatóireacht ar thionchar an tionscadail bheartaithe (torthaí follasacha, spriocanna soiléire, córais monatóireachta agus meastóireachta etc.)

|  |
| --- |
|  |

**2.7 Cuir faisnéis ar fáil chun a leanas a léiriú:**

* an bealach a bhfuil luach ar airgead i gceist le togra an tionscadail seo.
* céimeanna ar bith arna nglacadh lena chinntiú nach mbeidh dúbláil i gceist leis an togra tionscadail le seirbhísí atá ann cheana sa cheantar.

|  |
| --- |
|  |

**2.8 An mbeadh an togra seo ina thionscadal oiriúnach lena chur chun cinn mar chuid de Chruinniú na nÓg (Meitheamh 2023) nó Oíche Chultúir (Meán Fómhair 2023)? Tabhair cuntas gearr ar mar a d’fhéadfaí an tionscadal a chur in oiriúint do cheann de na himeachtaí náisiúnta seo nó don dá cheann díobh.** Lá cruthaitheachta saor in aisce do leanaí agus do dhaoine óga is ea Cruinniú na nÓg. [[www.cruinniu.creativeireland.gov.ie/](http://www.cruinniu.creativeireland.gov.ie/)] Is imeacht bliantúil, uile-oileáin í Oíche Chultúir a dhéanann ceiliúradh ar an gcultúr, ar an gcruthaitheacht agus ar na healaíona. [www.culturenight.ie]. (Nóta: Níl sé seo éigeantach chun maoiniú a fháil.)

|  |
| --- |
|  |

1. **Caiteachas Beartaithe an Tionscadail**

|  |  |
| --- | --- |
| **Ar chostais dhíreacha, áirítear soláthar foirne agus costais chláir, agus d’fhéadfadh 75% den chaiteachas beartaithe a bheith i gceist leo.** | |
| **Costas Foirne:** | |
| Tuarastail, ÁSPC an Fhostóra san áireamh |  |
| Costais earcaíochta foirne |  |
| Costas maidir le taisteal agus cothabháil foirne |  |
| **Iomlán:** |  |
| **Costais an Chláir:** |  |
| Cíos Ionaid |  |
| Costas iompair do rannpháirtithe |  |
| Costais Éascaitheoir na hAmharclannaíochta don Óige |  |
| Costais Fógraíochta agus Poiblíochta |  |
| Costais Dearthóireachta Grafaice |  |
| Costais Priontála |  |
| Trealamh - earraí beaga a bhaineann leis an tionscadal go sonrach |  |
| Costais Sólaistí |  |
| **Iomlán:** |  |
| **Is éard atá i gceist le costais indíreacha ná solas, teas, speansais, forchostais, cíos, billí fóntais agus ní mór nach ngabhfadh siad thar 25% den chaiteachas beartaithe. Déan cineál an chostais indírigh a mhiondealú thíos.** |  |
| Mír 1: |  |
| Mír 2: |  |
| **Iomlán:** |  |
| **Costas Iomlán an Tionscadail:** |  |
| **Ioncam** |  |
| Do Chistí Féin |  |
| Deontais Eile (más infheidhme) |  |
| Suim an Deontais a bhfuiltear ag déanamh iarratas ina leith: |  |
| **Ioncam Iomlán** |  |
| Difríocht: |  |
| Tabhair le fios mar a dhéileálfar le difríocht ar bith a bheadh ann, más ábhartha: |  |

**D’fhonn soiléiriú a fháil i ndáil le hiarratas a dhéanamh ar an scéim deontais seo, déan teagmháil le:**

Deirdre Enright, Comhordaitheoir Óige Ildánach. Teil: 066 7193900 Fón Póca: 085 8734946

E: [denright@kerryetb.ie](mailto:denright@kerryetb.ie)

Sa chás nach mbeadh admháil ríomhphoist faighte agat ó BOO Chiarraí taobh istigh de thrí lá ó d’iarratas a chur isteach le deimhniú go bhfuil an t-iarratas faighte aige, seol ríomhphost chuig Comhordaitheoir Óige Ildánach lena chinntiú go bhfuarthas d’iarratas.

1. **DEARBHÚ RÁTHAÍOCHTA**

Thar ceann \_\_\_\_\_\_\_\_\_\_\_\_\_\_\_\_ *(cuirtear isteach ainm na heagraíochta is iarratasóir),* déantar iarratas maidir le deontas aon uaire chun na críche a luaitear thuas agus dearbhaítear go bhfuil an t-eolas a luaitear san iarratas seo cruinn lánchuimsitheach chomh mór agus is eol dúinn agus a mheasaimid. Toilítear le fiosrúchán a dhéanfadh BOO Chiarraí/LCYP Chiarraí leis an tríú páirtí más gá sin i ndáil le mionsonraí an iarratais ar mhaoiniú.

Glactar leis gur féidir an fhaisnéis a chuirtear ar fáil san iarratas seo nó atá ag gabháil leis an iarratas seo a chur ar fáil maidir le hiarratas faoi na hAchtanna um Shaoráil Faisnéise 1997 agus 2003. Glactar leis chomh maith nach ngabhann aon chinnteacht maidir le maoiniú le hiarratas a dhéanamh.

Glactar leis chomh maith, mar choinníoll le bronnadh deontais, nach ngabhann aon ghealltanas leis i ndáil le deontas ar bith eile ó BOO Chiarraí ná ó aon cheann de na Ranna Rialtais. Aontaíonn urraitheoirí an tionscadail le monatóireacht ar an tionscadal ag BOO Chiarraí nó ag gníomhairí de chuid BOO Chiarraí thar ceann na Roinne Oideachais agus Scileanna agus an chláir Éire Ildánach agus le cead a ligean dóibh dul isteach ar áitreabh na n-urraitheoirí agus taifid a bhreathnú, de réir mar is gá, chun na críche sin.

Sa chás go gceadaítear maoiniú, aontaítear agus deimhnítear go ndéanfar bainistíocht ar an deontas de réir na gcoinníollacha ina leith sin, agus go dtaispeánfaimid caiteachas dearbhaithe agus fianaise ar sheachadadh tionscadail agus ar chaiteachas an airgid deontais ar fad. Aontaítear go mbeidh luach an airgid á lorg againn agus go gcloífear leis treoirlínte BOO Chiarraí maidir le Soláthar Poiblí. Leanfaimid polasaí BOO chiarraí maidir le soláthar poiblí, maoirseacht agus comhlíonadh. Tuigimid go n-éilítear orainn aghaidh a thabhairt ar gach beart monatóireachta agus rialaithe agus cloí leo chun bainistiú agus cuntasacht ghairmiúil deontas ó Chistí an Státchiste a chinntiú i gcomhréir le Ciorclán 13/2014 ón Roinn Caiteachais Phoiblí agus Athchóirithe.

Cuirfear na cistí in úsáid chun na críche a leagtar amach san fhoirm iarratais agus gealltar nach gcuirfear maoiniú ó aon fhoinse eile in úsáid chun na críche céanna sin. Sa chás nach mbítear ábalta an deontas a chaitheamh chun na críche a leagtar amach san iarratas, aontaítear go dtabharfaimid an deontas ar ais. Tuigimid go bhféadfadh an Roinn Oideachais, Éire Ildánach nó BOO Chiarraí aisíocaíocht an deontais a éileamh sa chás nach n-éireodh linn coinníollacha uile an deontais a chomhlíonadh.

Glactar leis go mbeidh cistí ar bith a cheadaítear faoi réir ag cistí dá sórt a bheith ar fáil ag an Roinn Oideachais agus ag Éire Ildánach, agus gur gá na cistí sin a úsáid chun na críche a luaitear agus nach féidir iad a úsáid in ionad cistí atá ar fáil cheana féin. Tabharfaimid aitheantas don chúnamh arna fháil ó LCYP Chiarraí agus BOO Chiarraí, agus tabharfaimid aitheantas freisin don Roinn Oideachais agus don chlár Éire Ildánach, i ngach ábhar poiblíochta a bhaineann leis an tionscadal amharclannaíochta don óige.

Tríd an iarratas a shíniú thíos, tá deimhniú á chur ar fáil do BOO Chiarraí go mbeidh an eagraíocht in ann na doiciméid seo a leanas a chur ar fáil, sa chás go gceadaítear an maoiniú:

1. Ráiteas Sláinte agus Sábháilteachta, lena n-áirítear cóip de Phlean Freagartha COVID-19
2. Deimhniú Comhlíonta Cánach
3. Cóip de do sceideal le haghaidh árachas dliteanais phoiblí.
4. Dearbhú comhlíontachta leis an Acht um Thús Áite do Leanaí, 2015.
5. Dearbhú comhlíontachta le Reachtaíocht Cosanta Sonraí faoin Acht um Chosaint Sonraí, 2018.
6. Fianaise gur chloígh an tseirbhís/soláthróir/eagraíocht le Treoirlínte BOO Chiarraí maidir le Soláthar. (Cuirfear cóip de Pholasaí Soláthair BOO Chiarraí ar fáil).
7. Próiseas agus tuarascáil measúnachta tionscadail. Cuirfear teimpléad ar fáil don tuarascáil bhliantúil agus ní mór é seo a bheith in éineacht le foirm iarrata íostarraingthe, a n-eiseofar sula ndéanfar an deontas a íostarraingt.

**Deimhním go gcuirfear na doiciméid seo ar fáil agus déanaim iarratas leis seo ar mhaoiniú deontais agus glacaim leis na Téarmaí agus Coinníollacha thuasluaite:**

Síniú:

Post: Dáta: